Daryl Hannah

Daryl Hannah (1960-yil 3-dekabrda tavvalud topgan) – amerikalik aktrisa. Oʻzining kinodagi debyutini Brian De Palmaning The Fury (1978) gʻayritabiiy dahshatli filmidagi rolidan boshlagan. Hannah yillar davomida turli filmlarda, jumladan Ridley Scottning „ Blade Runner“ (1982) ilmiy-fantastik trilleridagi Pris Stratton rolida va Randal Kleiserning Summer Lovers (1982) romantik komediyasida Cathy Featherstone rolida, Ron Howard filmidagi suv parisi Madison, Splash (1984) fantastik-romantik komediyasi, Roxanne romantik komediyasida Roxanne Kowalski (1987), Oliver Stonening Wall-street dramasida Darien Taylor (1987) va Steel Magnolias komediya-dramasida Anelle Dupuy Desoto (1989) rollarida suratga tushgan. 2005-yilda Hannah Quentin Tarantinoning Kill Bill: Vol. 2. jang sanʼati filmidagi bir koʻzli qotil Elle Driver roli uchun Saturn mukofotini qoʻlga kiritdi. 2015-yilda u Netflix Sense 8 serialida Anjelica Turing rolida namoyon boʻldi.

Hayoti 
Hannah Chikagoda, Illinois shtatida, prodyuser va sobiq maktab oʻqituvchisi Susan Jeanne Metzger va suv tashuvchi qayiq ishlab chiqariladigan kompaniya egasi Donald Christian Hannah oilasida tavallud topgan. Uning ota-onasi ajrashishadi va onasi keyinchalik, kinematograf Haskell Wexlerning ukasi biznesmen Jerrold Wexlerga turmushga chiqadi. Hannah aka-uka Don, Page Hannah va uning singlisi Tanya Wexler bilan Illinois shtatining Long Grove shahrida bolaligini oʻtkazgan. U Rim-katolik dinida tarbiya topgan.

Hannah yoshligida, uyqusizlik tufayli filmlarga qiziqa boshladi. U yoshligidan juda uyatchan boʻlganini aytadi. Keyinchalik unga autizm tashxisi qoʻyilgan va doktorlar uni kasalxonaga yotqizishni va dori-darmonlarni doimiy qabul qilib borishini tavsiya qilishdi. Buning oʻrniga, uning onasi atrof-muhit oʻzgarishi qiziga koʻproq yordam beradi degan umidda Hannah bilan vaqtincha Yamaykaga koʻchib oʻtishga qaror qildi. Hannah Los-Anjelesdagi Janubiy Kaliforniya universitetiga oʻqishga kirishdan avval Chikagodagi ilgʻor Frensis U. Parker maktabida balet va aktyorlik mahoratidan taʼlim oldi.

Faoliyati

Kino va televideniye 
Hannah filmdagi debyutini 1978-yilda 17 yoshida Brian De Palmaning The Fury qoʻrqinchli filmidagi roli bilan boshlagan. U Rachel Ward bilan birga 1983-yilda The Final Terror dahshatli filmida rol ijro etgan. Film 1981-yilda suratga olingan, ammo 1983-yilda ommaga namoyish etilgan.

Hannah Grumpy Old Men komediyalarida Jack Lemmonning qizi rolini ijro etgan. Oʻsha yili HBO Attack Of The Fifty-Foot Women komediya remeykida Nancy Archer rolida namoyon boʻlgan. 1995-yilda Hannah Empire jurnali tomonidan „Kino tarixidagi 100 ta eng seksual yulduz“ roʻyxatida 96-oʻrinni egalladi. Oʻsha yili The Tie That Binds filmida qotil sotsiopat Leann Netherwood sifatida paydo boʻldi. 1998-yilda Rear Window televizion filmida Christopher Reeve bosh rolini ijro etdi. Aynan shu yili videofilmdagi Addams Family Reunion filmida Morticia Addams rolini oʻynadi.

Hannah rejissyor Quentin Tarantino tomonidan suratga olingan Kill Bill (2003) filmida bir koʻzli qotil Elle Driver rolini ijro etdi. Uning ushbu filmdagi ijrosi va Speedway Junky (1999), Dancing at the Blue Iguana (2000), A Walk to Remember (2002), Northfork (2003), Casa de los Babys (2003) va Silver City (2004) filmlaridagi chiqishlari, baʼzi tanqidchilar tomonidan uning film olamiga qaytishi sifatida tasvirlangan. Kill Bill filmidan soʻng, u bir nechta telefilmlar va mini-seriallarda, jumladan Syfy original filmi Shark Swarm, Hallmark Channel uchun Final Days of Planet Earth va Spike uchun Kung Fu Killerda paydo boʻldi. Shuningdek, 2009-yilda Shennonʼs Rainbow va The Cycle filmlarida ham namoyon boʻlgan.

2020-yilda Hannah Dave Franco bilan Roku kanali uchun suratga olingan komediya seriali The Now da suratga tushdi.

2023-yilda Neil Young va Crazy Horsening „A Band A Brotherhood A Barn“ filmida eng yaxshi musiqiy film uchun Grammy mukofotiga nomzod boʻlgan.

Teatr 
Hannah shuningdek, 2000-yilda Londonning West End shahrida Mariyln Monroning The Seven Year Itch filmida bosh rolini ijro etgan mohir teatr aktrisasi hisoblanadi. Spektakl haqidagi fikrlar Hannahning ijrosini yuqori baholadi. Bu spektakl Hannahga oʻz isteʼdodini komediyachi sifatida koʻrsatish uchun „mukammal vosita“ ekanligini koʻrsatdi.

Boshqa ishlari 
2002-yilda Hannah Robbie Williamsning „Feel“ musiqasi uchun videoklipida, Williamsning sevgilisini aks ettirgan.

Hannah va aktrisa Hilary Shepard Turner ikkita stol oʻyinini yaratdilar, Love It or Hate It, 2005-yilda esa Ellen DeGeneres shousida ikkinchi oʻyinni koʻrib chiqishdi.

Shaxsiy hayoti 

Hannah Jon F. Kennedy va qoʻshiqchi Jackson Browne bilan uzoq muddatli shaxsiy munosabatda boʻlgan edi. U Browne bilan 1983-yilda uchrasha boshlagan va 1992-yilda Browne unga nisbatan jismoniy zoʻravonlik qilgani haqidagi asossiz mish-mishlar tufayli ajralishgan. Keyinchalik Browne Fox Television bilan mana shu tuhmat boʻyicha bahsda gʻalaba qozondi. Hannah qoʻshiqchi Neil Young bilan 2014-yilda munosabatlarni boshlagan va ular 2018-yilda turmush qurishgan.

Filmografiyasi

Aktrisa

Televizion filmlari

Direktor

Teatr

Mukofotlari 

 Eng yaxshi aktrisa – Saturn mukofoti, Splash, 1984
 Eng yaxshi yordamchi aktrisa – Saturn mukofoti, Kill Bill: 2-jild, 2004
 Yilning Influencer mukofoti – Milliy Biodizel kengashi, 2004-yil
 Ongoing Commitment mukofoti – Atrof-muhitni muhofaza qilish boʻyicha ommaviy axborot vositalari mukofoti, 2004
 Eng yaxshi jang – MTV kino mukofoti, Kill Bill: 2-jild, 2005
 Atrof-muhit faolligi – Suv sifati mukofotlari, 2006 
 Atrof-muhitni muhofaza qilish – Aktivist mukofotlari, 2006
 Maxsus oltin kamera 300 – Manaki Brothers Film Festivali, 2010-yil
 Grammy – „A Band a Brotherhood a Barn“ uchun eng yaxshi musiqiy film, 2023 (nomzod)

Manbalar

Havolalar 

 
 

1960-yilda tugʻilganlar
Yashayotgan insonlar
Amerikalik televideniye aktrisalari
Amerikalik ovoz aktrisalari
Bloggerlar
Amerikalik aktrisalar
Chikagoda tugʻilganlar